लखनऊ। उत्तर प्रदेश में भारतीय जनता पार्टी ने आगामी विधानसभा 2017 के चुनावों को देखते हुए कई मोर्चो पर प्रदेश अध्यक्ष की घोषणा की है। भाजपा के प्रदेश अध्यक्ष सांसद केशव प्रसाद मौर्य ने निम्नलिखित मोर्चो के प्रदेश अध्यक्ष की घोषणा की है।
प्रदेश प्रवक्ता डा0 चन्द्रमोहन ने जानकारी देते हुए बताया कि अनुसूचित जाति मोर्चा के प्रदेश अध्यक्ष सांसद कौशल किशोर, अनुसूचित जनजाति मोर्चा के प्रदेश अध्यक्ष सांसद छोटे लाल खरवार, महिला मोर्चा की प्रदेश अध्यक्ष श्रीमती स्वाती सिंह (बलिया), अल्पसंख्यक मोर्चा के प्रदेश अध्यक्ष हैदर अब्बास चाँद (वाराणसी) को बनाया गया है।
awa_Deva awa_Deva